હજી આગલા શુક્રવારે સરકારે બૅન્કોના મેજર મર્જરની જાહેરાત કરી હતી, એ પહેલાં ફૉરેન ઇન્વેસ્ટરોને પ્રોત્સાહન-રાહત આપતાં કદમ ભર્યાં હતાં, પણ બજારને જાણે કોઈ અસર જ નથી એમ એ પૉઝિટિવ સમાચારને પ્રતિભાવ આપતું નથી, જ્યારે નેગેટિવ સમાચારને તરત રીઍક્ટ કરે છે, જેમ કે જીડીપીનો દર પાંચ ટકા જેવો નીચો જાહેર થતાં મંગળવાર અમંગળ સાબિત થયો હતો, જેમાં એક જ દિવસમાં રોકાણકારોની અઢી લાખ કરોડ રૂપિયાની મૂડી ધોવાઈ ગઈ હતી.